П Р О Т О К О Л   № 11

от заседанието на КОМИСИЯ ПО
АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 28.11.2012 г.

Днес, 28.11.2012 г. /сряда/ от 9:30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	Калин Калпакчиев
Елка Атанасова - отсъства
Галина Карагьозова - отсъства
Камен Ситнилски - отсъства
Румен Боев
Юлиана Колева
Румен Георгиев
Камен Иванов - отсъства
Мария Кузманова
Милка Итова	

На заседанието присъства и експертният сътрудник към комисията Красимира Василева – началник-отдел „ЮОДКВСС” в дирекция „Правна”.

1. ОТНОСНО: Докладна записка на административния ръководител на Окръжен съд гр. Стара Загора за намаляване числеността на Районен съд гр. Троян с 1 /една/ щатна бройка за длъжност „съдия" и увеличаване числеността на Районен съд гр. Стара Загора с 1 /една/ щатна бройка „съдия".
Приложение: Извлечение от Протокол № 64/20.11.2012 г. от заседание на КПА по точка Д-2 във връзка с изтичане срока на младши съдия в Окръжен съд гр. Стара Загора и свободна щатна бройка в Районен съд гр. Стара Загора за „съдия в районен съд".

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. СЪГЛАСУВА проекта на решение на Комисията по предложенията и атестирането относно Докладната записка на административния ръководител на Окръжен съд гр. Стара Загора, като изразява положително становище.
1.2. ИЗПРАЩА на КПА решението по т.1.1 за сведение.

2. ОТНОСНО: Предложение за преразпределяне на 2 /две/ щатни бройки за длъжност „младши съдия" от Окръжен съд гр. Ямбол в 2 /две/ щатни бройки за длъжност „младши съдия" по щата на Софийски градски съд, като дава възможност на членовете на комисията да се запознаят с материалите по направеното предложение.
Приложение: Извлечение от Протокол № 64/20.11.2012 г. от заседание на КПА по точка Д-3 във връзка с предложение за преразпределяне на 2 /две/ щатни бройки за длъжността „младши съдия" от Окръжен гр. Ямбол в 2 /две/ щатни бройки за длъжност „младши съдия" по щата на Софийски градски съд.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. СЪГЛАСУВА проекта на решение на Комисията по предложенията и атестирането относно предложението за преразпределяне на 2 /две/ щатни бройки за длъжността „младжи съдия” от Окръжен съд гр. Ямбол в 2 /две/ щатни бройки за длъжността „млажди съдия” по щата на Софийски градски съд, като изразява положително становище.
2.2. ИЗПРАЩА на КПА решението по т.2.1 за сведение.

3. ОТНОСНО: Обсъждане на предложения за мерки, които да бъдат включени в План-графика по изпълнение на мерките, заложени в Стратегията за превенция и борба с корупцията в съдебната система за 2013 г.
Приложение: Доклад от Красимира Василева - експертен сътрудник към комисията.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
3.1. ПРЕДЛАГА като конкретна мярка, която да бъде заложена в план-графика по изпълнението на мерките, предвидени в стратегията за превенция и борба с корупцията в съдебната система за 2013 г. „Въвеждане на времеви стандарти за администрирането на отделните видове дела и преписки.”
3.2. ИЗПРАЩА решението по т. 3.1 на комисия „Професионална етика и превенция на корупцията” на ВСС.

4. ОТНОСНО: Предложения за членове на сформираната Работна група за изготвяне на средносрочна стратегия за човешките ресурси.
Приложение: Писмо с вх. № 97-00-188/21.11.2012 от Български институт за правни инициативи, Писмо с вх. № 97-00-188/26.11.2012 г. от Камарата на следователите в България и Писмо с вх. № 97-00-188/27.11.2012 г. от сдружение „Съдии за единна Европа”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. ПРИЕМА за сведение писмата от Български институт за правни инициативи, Асоциацията на следователите в България и сдружение „Съдии за единна Европа”, с които определят свои представители в Работната група за изготвяне на средносрочна стратегия за човешките ресурси.

5. ОТНОСНО: Становище по Проект за изменение и допълнение на Закона за съдебната власт от Любен Хаджииванов - председател на Окръжен съд гр.Смолян.
Приложение: Писмо с вх. № 11-06-879/21.11.2012 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. ПРИЕМА за сведение Становището по Проекта за изменение и допълнение на ЗСВ от Любен Хаджииванов - председател на Окръжен съд гр. Смолян.

ПРЕДСЕДАТЕЛ
НА КОМИСИЯТА:         / п /

КАЛИН КАЛПАКЧИЕВ